प्रभातफेरी में बताया दशम गुरु का जीवन
गुरुगोबिंदसिंह के प्रकाशोत्सव के उपलक्ष्य में गुरुद्वारा गुरुनानक दरबार से निकाली जा रही प्रभातफेरियों की श्रृंखला में मंगलवार की प्रभातफेरी अरविंद सिंह टोना के निवास पर पहुंची। प्रभातफेरी का स्वागत आयोजक परिवार ने पुष्पवर्षा से किया। प्रधान सुखचैन सिंह एवं सीनियर मीत ग्रंथी सुबेग सिंह ने संगत को गुरु इतिहास से अवगत कराया। गुरुद्वारा गुरुनानक दरबार की ओर से प्रभातफेरी के आयोजक परिवार को स्मृति चिह्न एवं सिरोपा भेंट किया। मंच का संचालन कुलवंत रफीक ने किया। नौजवान सेवक सभा के प्रवक्ता भगवंत सिंह ने बताया कि 14 जनवरी को नगर कीर्तन निकाला जाएगा। इस अवसर पर त्रिलोचन हांडा, स्वर्णजीत कालड़ा, पलविंद्र सिंह, दलजीत सिंह, महेंद्र सिंह, नरेंद्र सिंह, जीत सिंह और मनजीत सिंह मौजूद थे।
hin_Deva hin_Deva